
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL  ŽEMĖS  SKLYPO, ESANČIO ŠAKIŲ MIESTE, PAPARTYNŲ G.1C  (KADASTRINIS NR. 8486/0010:23 ŠAKIŲ M. K.V.) PAPILDOMO BŪDO NUSTATYMO  PAGAL  ŠAKIŲ  MIESTO SU PRIEMIESČIAIS SU GIS SISTEMA BENDRĄJĮ  PLANĄ

[bookmark: _GoBack]2016 m. balandžio 13 d. Nr.AT-345
Šakiai

Vadovaudamasis Lietuvos Respublikos vietos savivaldos įstatymo  29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo  29 d. nutarimu Nr. 1073 patvirtinto  pagrindinės žemės naudojimo paskirties ir būdo nustatymo ir keitimo tvarkos  bei sąlygų  aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo  patvirtinimo“, Šakių  miesto su priemiesčiais  bendruoju planu su GIS sistema, patvirtintu  Šakių rajono savivaldybės Tarybos 2013 m. kovo 28 d. sprendimu  Nr. T-106 „Dėl Šakių miesto su priemiesčiais bendrojo plano su GIS sistema tvirtinimo“, Nacionalinės žemės tarnybos prie Žemės ūkio  ministerijos Šakių skyriaus 2016 m. kovo 15 d. raštą Nr.18SD-1554-(14.18.104) ir atsižvelgdamas į  UAB „Vailit“, a.k. 302899225 direktoriaus Vaido Litinsko 2016 m. kovo 5 d. prašymą:
1. P a p i l d a u  kitos paskirties, komercinės paskirties objektų teritorijos  0,2224 ha ploto žemės sklypo (kadastro Nr.8486/0010:23 Šakių m. k.v.), esančio  Papartynų g. 1C, Šakių mieste   registro duomenis  naudojimo būdu – pramonės ir sandėliavimo objektų  teritorijos. 
2. N u s t a t a u  kitos paskirties, komercinės  paskirties  objektų  teritorijos, bei  pramonės ir sandėliavimo objektų  teritorijos naudojimo  būdo  0,2224 ha ploto (kadastro Nr.8486/0010:23 Šakių  m. k.v), esančio Papartynų g. 1C, Šakių mieste  vertes:
 nominalią vertę – 2500 (du tūkstančiai penki šimtai) eurų,  nominali indeksuota sklypo vertė – 4000 (keturi tūkstančiai eurų);
 vidutinę rinkos vertę – 9810 (devyni tūkstančiai  aštuoni šimtai dešimt) eurų.
           3. P a ž y m i u, kad  šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo  valdytojas turi kreiptis į Valstybės įmonės Registrų centrą dėl 1  ir 2 punktuose  nurodyto žemės sklypo  naudojimo  būdo  nustatymo bei  nustatytų verčių įregistravimo.
           Šis įsakymas gali būti skundžiamas Lietuvos Respublikos administracinių bylų teisenos įstatymo  nustatyta tvarka.

